KIRJALLINEN KYSYMYS E-0453/00 esittäjä(t): Karin Jöns (PSE) neuvostolle. Neuvoston asetus (EY) N:o 2822/98 tiettyihin kalastustuotteisiin sovellettavien yhteisen tullitariffin autonomisten tullien väliaikaisesta suspendoimisesta kokonaan tai osittain.



Virallinen lehti nro 374 E , 28/12/2000 s. 0079 - 0080



KIRJALLINEN KYSYMYS E-0453/00 esittäjä(t): Karin Jöns (PSE) neuvostolle (24. helmikuuta 2000) Aihe: Neuvoston asetus (EY) N:o 2822/98 tiettyihin kalastustuotteisiin sovellettavien yhteisen tullitariffin autonomisten tullien väliaikaisesta suspendoimisesta kokonaan tai osittain Neuvoston 21 päivänä joulukuuta 1998 annetulla asetuksella (EY) N:o 2822/98(1) asetettiin tiettyjen kalastustuotteiden (sampi, rasvakala, erilaiset ravut) tulli 0 prosenttiin 1.1.1999 alkaen. Sitä vastoin haikalojen (Squalus acanthias tuoreet, jäähdytetyt tai jäädytetyt) tulli asetettiin 6 prosenttiin ja alaskanseitin (Theragra chalcogramma) fileiden ja muun lihan (jalostettavaksi tarkoitetut teollisuusharkot, jäädytetyt, jalostukseen tarkoitetut) tulli 4 prosenttiin. 1. Kuinka monta prosenttia on muiden EU:hun tuotavien kalastustuotteiden vähentämätön tulli? 2. Miksi alaskanseitin tullia ei asetettu 0 prosenttiin kuten muiden asetuksessa tarkoitettujen kalastustuotteiden tullia? Alaskanseitiä saadaan melkein yksinomaan rantavaltioista (USA, Kanada, Venäjä, Kiina, Korea ja Japani), joten EU on riippuvainen sen tuonnista. 3. Miksi alaskanseitin tulli asetettiin 4 prosenttiin? 4. Miksi haikalojen tullia ei asetettu 0 prosenttiin kuten muiden asetuksessa tarkoitettujen kalastustuotteiden tullia? On huomattava, että haikalaa on tuotava EU:hun enimmäkseen USA:sta ja Kanadasta, koska sitä saadaan vain vähän Irlannin ja Yhdistyneen kuningaskunnan välisistä vesistöistä. 5. Miksi haikalan tulli asetettiin 6 prosenttiin? (1) EYVL L 351, 29.12.1998, s. 9. Vastaus (18. toukokuuta 2000) Neuvoston asetus 2822/98 tiettyihin kalastustuotteisiin sovellettavien yhteisen tullitariffin autonomisten tullien väliaikaisesta suspendoimisesta kokonaan tai osittain annettiin 21. joulukuuta 1998 samanaikaisesti tiettyjä kalastustuotteita koskevien yhteisön autonomisten tariffikiintiöiden avaamisesta ja hallinnoinnista annetun asetuksen kanssa. Asetusehdotuksia tarkasteltiin yhdessä, jotta päästäisiin kompromissiratkaisuun, jonka hyväksyisivät sekä kalastajien edut etusijalle asettavat jäsenvaltiot että jalostusteollisuutta puolustavat jäsenvaltiot. 1. Yhteisellä tullitariffilla vahvistetaan sovellettavat tullit. Kalastustuotteiden osalta tullit ovat 2 prosenttia (lohikalat) 25 prosenttia (sardiinit, makrillit, mldr). Ne on julkaistu Euroopan yhteisöjen virallisessa lehdessä(1). 2. Joitakin tuotteita, joita ei tuoteta yhteisössä lainkaan tai joita tuotetaan vain vähän tai riittämättömästi, on hankittava jalostusteollisuuteen yhteisön ulkopuolisilta markkinoilta. Tällaisissa tilanteissa yhteisön on toteutettava tullitoimenpiteitä pitääkseen teollisuutensa kilpailukykyisenä kolmansien maiden kanssa. Yhteisön tullilainsäädäntö on tiiviisti sidoksissa yhteisön kauppapolitiikkaan, ja sitä mukautetaan säännöllisesti ottaen huomioon kansainvälisten markkinoiden kehitys ja hankintamahdollisuudet, jotka pohjautuvat erityisesti kalastussopimuksiin. 3. Näin ollen alaskanseitin tulli on suspendoitu 18 prosentista 4 prosenttiin ja haikalojen tulli 18 prosentista 6 prosenttiin. 4. Vuoden 2000 osalta kalojen sekä äyriäisten, nilviäisten ja muiden vedessä elävien selkärangattomien tullit on julkaistu Euroopan yhteisöjen virallisessa lehdessä(2). 5. Neuvosto antoi 17. joulukuuta 1999 uuden asetuksen tiettyihin kalastustuotteisiin sovellettavien yhteisen tullitariffin autonomisten tullien suspendoinnista kokonaan tai osittain. Tämä asetus, jota sovelletaan 1. päivästä tammikuuta 2000, on julkaistu Euroopan yhteisöjen virallisessa lehdessä(3). Alaskanseitin fileiden ja muun lihan tulli on suspendoitu 3,5 prosenttiin ja haikalojen lihan tulli 6 prosenttiin. (1) EYVL L 292, 30.10.1998, sivut 4762. (2) EYVL L 278, 28.10.1999, sivut 4766. (3) EYVL L 336, 29. joulukuuta 1999.